open-index/open-wikipedia-markdown huggingface dataset:
Himo (yhtye)

**Himo** oli suomalainen rock-yhtye. Yhtye perustettiin Helsingissä syksyllä 1983 ja ensimmäisen keikkansa se soitti keväällä 1984. Rockin SM-kisoissa vuonna 1985 Himo sijoittui toiseksi Claudian jälkeen.

## Kokoonpano
*Anita Kurvinen, laulu
*Timo Salminen, kitara
*Pekka Juntunen, basso
*Kossu Hynynen, rummut (ex)
*Tero Kling, rummut
*Pauli Engström, koskettimet (ex)
*Jimi Tenor, saksofoni, koskettimet
*Juha Mielonen, kitara (1986, Jimi Tenorin jälkeen)

## Julkaisut
**Himo* (1986) albumi
*Tule jo / Kielletyt käskyt (1987) single

## Lähteet

* Tiedot kokoonpanosta: 

### Viitteet

## Aiheesta muualla
*
Pikkulimaska

**Pikkulimaska** (*Lemna minor*) on veden pinnalla kelluva pieni monivuotinen putkilokasvi.

## Ulkonäkö ja koko
Pikkulimaska muodostaa suuria kasvustoja hitaasti virtaavien vesien pinnalle. 1,5–5 mm kokoiset versot ovat yksijuurisia, tavallisesti 2–5 verson ryhminä kelluvia. Valkoista langanpätkää muistuttavan juuren pituus on tavallisesti alle 5 cm. Lehtiä muistuttavat versot ovat pitkänpyöreitä tai vastapuikeita, ehytlaitaisia, kolmesuonisia ja litteitä. Väriltään ne ovat vihreitä, joskus harvoin alapuolelta punertavia. Verson tyvi on lyhyt ja kalvomainen. Alapinnan ilmaontelot ovat epäselvästi näkyviä ja alle 0,3 mm levyisiä. Vaatimattomassa kukinnossa on kaksi hedekukkaa ja yksi emikukka. Kukinto sijaitsee verson laidan taskussa kalvon suojaamana. Pikkulimaska kukkii heinä-elokuussa, mutta kukintoja tavataan harvoin eikä sen tiedetä tuottaneen Suomessa siemeniä.

## Levinneisyys
Pikkulimaskaa tavataan läpi pohjoisen pallonpuoliskon lauhkeilla alueilla, mutta esiintymisalue on epäyhtenäinen. Sitä kasvaa koko Euroopassa pohjoisimpia osia lukuun ottamatta, Pohjois-Afrikassa, Lähi-idässä, suurimmassa osassa Keski-, Itä- ja Kaakkois-Aasiaa, Pohjois-Amerikan keski- ja eteläosissa sekä Karibialla. Laji on levinnyt myös eteläiselle pallonpuoliskolle muun muassa eteläiseen Afrikkaan ja Australiaan. Suomessa pikkulimaskaa tavataan yleisenä Oulu–Joensuu-linjan eteläpuolella. Pohjoisimmat havainnot ovat Keski-Lapista.

## Elinympäristö
Pikkulimaska kasvaa rehevöityneissä vesissä, kuten lammikoissa, ojissa, joissa, järvissä sekä vähäsuolaisessa murtovedessä suojaisissa paikoissa. Sitä tavataan myös ulkoluotojen kallioallikoissa. Laji on Suomessa yleistynyt vesistöjen rehevöitymisen myötä.

## Käyttö
Pikkulimaskaa kasvatetaan myös akvaariokasvina, ja esimerkiksi kultakalat syövät sitä mielellään.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Pikkulimaskan (''Lemna minor'') levinneisyys Suomessa.
* Pinkka, Lajintuntemuksen oppimisympäristö: Pikkulimaska (''Lemna minor'')
* Valokki – nettikasvio: Pikkulimaska (''Lemna minor'')
* ITIS: ''Lemna minor'' 
* United States Department of Agriculture (USDA): ''Lemna minor'' 
* Flora of North America: ''Lemna minor''
Master’s Hammer

**Master’s Hammer** on vuonna 1987 perustettu tšekkiläinen black metalia soittava yhtye. Nimi on englantia ja tarkoittaa *Mestarin Vasaraa*. Yhtye julkaisi useita demoja ennen vuonna 1990 julkaistua debyyttialbumiaan, *Rituália*. Kaksi vuotta tämän jälkeen toinen julkaistiin toinen levy *The Jilemnice Occultist*. Kolmas albumi *Šlágry* oli kaukana yhtyeen edellisistä tuotoksista. Se yhdisteli eri tyylejä, jotka olivat peräisin metallimusiikin ulkopuolelta. Tämä levy äänitettiin kaksimiehisellä kokoonpanolla, johon kuuluivat ainoastaan Franta Štorm sekä Vlasta Voral. Kaikki sanoitukset ovat tšekkiä, mutta niistä on olemassa englanninkielisiä käännöksiä. Yhtye hajosi kolmannen levyn jälkeen, mutta se koottiin uudestaan vuonna 2009. Yhtye julkaisi uuden levyn *Mantras*. Kokoonpano oli muuten sama kuin *The Jilemnice Occultist* -levyllä, pois lukien rumpali Mirek Valenta.

## Jäsenet
### Viimeinen tunnettu kokoonpano
* Franta Štorm – kitara, laulu, rummut
* Tomáš ”Necrocock” Kohout – kitara
* Tomáš ”Monster” Vendl – basso
* Vlasta Voral – syntetisaattori
* Honza ”Silenthell” Pøibyl – patarummut

### Entiset jäsenet
* Mirek Valenta – rummut
* Míla Køovina – kitara
* Milan ”Bathory” Fibiger – basso
* Ferenc Feèo – rummut
* Ulric For – patarummut
* Carles R. Apron – rummut

## Diskografia
### Studioalbumit
* 
* 
* 
* 
* 
* 
* 
* 
* 

### EP:t
* 

### Kokoelma-albumit
* 

### Livealbumit
* 

### Demot
* 
* 
* 
* 
* 
* 

## Aiheesta muualta
* Yhtyeen viralliset kotisivut
* OSMOSEn Master’s Hammer -sivut
* 
*
Eurooppa-keskeisyys

**Eurooppa-keskeisyys** eli **eurosentrismi** on Euroopan, kuten eurooppalaisen kulttuurin, ensisijaistamista. Se on etnosentrismin muoto, jossa ei-eurooppalaisia yhteiskuntia arvioidaan eurooppalaisten (ja muiden länsimaisten, kuten amerikkalaisten) kulttuuristen oletusten ja ennakkoasenteiden termein.

Yhteiskuntatieteissä Eurooppa-keskeisyyden piirteinä nähdään esimerkiksi:

* eurooppalaisten näkeminen tietoisina subjekteina ja ei-eurooppalaisten näkeminen passiivisina ja epäitsenäisinä objekteina,
* eurooppalaisten nostaminen etualalle ja ei-eurooppalaisten roolin väheksyminen,
* eurooppalaisten näkeminen nykyaikaisen sivistyksen alkuunpanijoina,
* eurooppalaisten luokittelujen ja käsitteiden käyttäminen,
* eurooppalaisuuden näkeminen objektiivisesti parhaana joko biologisin, kulttuurisin tai sosiologisin termein.

Eurooppalainen näkökulma perustuu eurooppalaiseen filosofian perinteisiin ja julkiseen keskusteluun. Ne omaksuttiin vaiheittain historian, talouden ja yhteiskunnan empiiriseen tutkimukseen, joista syntyivät myöhemmin myös yhteiskuntatieteet. Empiirisen tutkimuksen kenttä on valittu eurooppalaisten kriteerien ja merkityksen mukaan, ja historian ja yhteiskunnan rakenteet on perustettu erooppalaisiin luokitteluihin ja käsitteisiin sekä eurooppalaisten ideaalisiin ja materiaalisiin intresseihin. Eurooppa-keskeisessä näkökulmassa “toisen” näkökulmaa ei yleensä esitetä.

## Katso myös
*Afrosentrismi

## Lähteet
Ténéré

**Ténéré** on aavikkoalue eteläisessä Saharassa, joka ulottuu koillisesta Nigeristä läntiseen Tšadiin. Se on pinta-alaltaan noin 400 000 km². Sen rajoina on perinteisesti pidetty Aïrvuoristoa lännessä, Ahaggarvuoristoa pohjoisessa, Djadon tasankoa koillisessa, Tibestivuoristoa idässä ja Tšadjärveä etelässä.

Nimi *Ténéré* tulee tuaregikielestä ja tarkoittaa "aavikkoa".

Ténéré on äärimmäisen kuivaa ja kuumaa aluetta. Vuotuinen sademäärä on yleensä noin 25 mm. Vettä on äärimmäisen vaikea löytää edes maan alta. Kaivoja on vähän, ja ne saattavat olla satojen kilometrien päässä toisistaan.

Suurin osa Ténérén nykyisistä asukkaista on Aïrvuoriston ja Azawaghin alueella asuvia tuaregeja. Muita etnisiä ryhmiä ovat hausat, songhait, wodaabet,   maurit, ja tebut.

Ténérén suurin kaupunki on Agadez, muita merkittäviä kaupunkeja ja kyliä ovat Abalagh, Arlit, In-Gall, Tahoua ja Tanout.

## Katso myös

* Arbre du Ténéré
Michael Dawson (jalkapalloilija)

**Michael Richard Dawson** (s. 18. marraskuuta 1983 Northallerton, Englanti) on englantilainen jalkapalloilija, joka edustaa Englannin Valioliigassa pelaavaa Hull Cityä. Hän on pelipaikaltaan toppari.

Dawson aloitti uransa Nottingham Forestissa, jossa hän teki debyyttinsä 1. huhtikuuta 2002 ottelussa Walsallia vastaan. Vuoteen 2005 asti Nottinghamissa pelannut Dawson teki 7 maalia pelaamassaan 83:ssa ottelussa. 

31. tammikuuta 2005 Dawson liittyi Tottenhamin miehistöön ja debyyttinsä hän teki 16. huhtikuuta 2005 2-2 tasapelissä Liverpoolia vastaan.

26. elokuuta 2014 Dawson siirtyi Englannin valioliigassa pelaavaan Hull Cityyn. Debyyttinsä hän teki 31. elokuuta 2014 2-1 tappiossa Aston Villaa vastaan.

Dawson on pelannut Englannin alle 21-vuotiaiden maajoukkueessa 13 ottelua ja hänen odotetaan tekevän debyytin Englannin maajoukkueessa lähiaikoina. 

## Lähteet

## Aiheesta muualla

*Profiili Tottenhamin sivustolla 
*Profiili soccerbase.comissa
Jean Jaurès

**Jean Jaurès** [žã žores] (3. syyskuuta 1859 Castres – 31. heinäkuuta 1914 Pariisi) oli ranskalainen vasemmistopoliitikko. 

## Elämäkerta
Jaurès syntyi keskiluokkaiseen perheeseen pienessä Castresin maaseutukaupungissa, josta hänet valittiin myös ensimmäistä kertaa parlamenttiin vuonna 1885. Hänellä oli hyvät mahdollisuudet menestyä politiikassa värikkäiden ja taitavien puheidensa ansiosta.

Jaurès oli alun perin vasemmistolais-tasavaltalainen, mutta 1890-luvulle tultaessa hän siirtyi lähemmäs sosialisteja ja hänestä tuli liikkeen maltillisen suunnan vaikutusvaltaisimpia johtajia ensimmäistä maailmansotaa edeltäneenä aikana. Hän oli myös historioitsija, toimi filosofian professorina Toulousessa ja kirjoitti laajan teoksen Ranskan vallankumouksesta sosialistisesta näkökulmasta. Hänet valittiin ensimmäisen kerran parlamentin jäseneksi 1885, ja hän liittyi sosialistipuolueeseen 1893. Jaurès perusti *[[L’Humanité]]*-lehden ja toimi sen päätoimittajana kuolemaansa saakka.

Jaurès oli työväenliikkeen ja kansainvälisten rauhanaktivistien puolustaja myös oikeussaleissa. Tässä suhteessa hänet muistetaan ennen kaikkea Dreyfusin tapauksesta, jossa hän asettui voimakkaasti puolustamaan sittemmin syyttömäksi todettua juutalaista upseeria Alfred Dreyfusia. Jaurès menetti tällöin parlamenttipaikkansa, koska Dreyfusia paheksuttiin laajalti. 

Jaurés oli illastamassa 31. heinäkuuta 1914 kello 21.00 Café du Croissantissa, 146 Rue Montmartrella. Ranskalainen nationalisti Raoul Villain astui ravintolaan 40 minuuttia sen jälkeen, kun Jaurés oli saapunut sinne, ja ampui häntä takaapäin. Jaurésin murha synnytti paniikin Pariisin kaduilla.

Jaurésin ruumis haudattiin 23. marraskuuta 1924 Ranskan suurmiesten joukkoon Panthéoniin.

## Lähteet
Viipuri–Joensuu-rata

**Viipuri–Joensuu-rata** oli Viipurista Antrean ja Sortavalan kautta Joensuuhun kulkenut rautatieyhteys. Se muodosti entisen Karjalan radan, joka otettiin käyttöön osittain valmistumisten mukaan. Viipurin ja Antrean välinen osuus avattiin liikenteelle vuonna 1892, ja samaan aikaan valmistui haararata edelleen Antreasta Imatralle. Antrean ja Sortavalan välinen osuus avattiin liikenteelle marraskuussa 1893 ja viimeinen osuus Sortavalasta Joensuuhun marraskuussa 1894. Aluksi rata kuului kokonaan Suomen rataverkkoon, mutta 1940 solmitun Moskovan rauhan jälkeen Suomen alueelle jäi vain Niiralasta Joensuuhun kulkenut osa.

Säkäniemen ja Joensuun välinen rataosuus tuli 1960-luvulla muodostamaan pohjoisimman osan Kouvolasta alkavasta, Lappeenrannan ja Parikkalan kautta kulkevasta nykyisestä Karjalan radasta, jolla on sekä henkilö- että tavaraliikennettä. Sen sijaan Niiralan ja Säkäniemen välisellä Niiralan radalla kulkee pelkästään Suomen ja Venäjän välistä tavaraliikennettä.

Nykyisin Venäjällä rataosuudet ovat Viipuri–Hiitola-rata, Hiitola–Sortavala-rata ja Sortavala–Suojärvi-rata Matkaselkään saakka, johon johtaa Suomen rajalta Värtsilä–Matkaselkä-rata.

## Katso myös
*Luettelo entisen Karjalan radan rautatieliikennepaikoista Suomessa

## Lähteet
Nopeudenrajoitin

**Nopeudenrajoitin** voi tarkoittaa:

* Henkilöauton nopeudenrajoitinta. Katso vakionopeudensäädin.

* Kuorma-auton nopeudenrajoitinta. Se on viranomaisten määräyksestä raskaisiin ajoneuvoihin asennettava laite, joka rajoittaa ajoneuvon suurimman nopeuden.
*Muun kulkuneuvon, kuljettimen tai laitteen, esimerkiksi hissin, nopeudenrajoitinta.
Syrian Arab Airlines

**Syrian Arab Airlines**  on syyrialainen kansainvälinen lentoyhtiö joka perustettiin vuonna 1961 seuraajana Syrian Airways -nimiselle yhtiölle. Se tunnetaan myös nimellä **Syrianair** ja käyttää solmukohtanaan Damaskoksen kansainvälistä lentoasemaa.

Lentoyhtiö liikennöi useaan kohteeseen sekä Syyriassa että myös muualla Lähi-idässä. Lisäksi Syrian Arab Airlinesilla on kohteita Euroopassa (esimerkiksi Lontoo ja Wien). Yhtiö on Arab Air Carriers Organizationin jäsen.

Yhtiö on uusimmassa ikääntynyttä kalustoaan ja tilannut 10 kpl Antonov-148 konetta, 4 kpl Tupolevin 204SM ja 3 kpl Iliyushin Il96-400-laajarunkokonetta.

## Lähteet
Luettelo ministereistä Suomen ympäristöministeriössä

Tämä on luettelo Suomen ympäristöministeriössä toimineista ministereistä.

Luettelossa on lueteltu sekä ministeriötä johtavat (ensimmäiset) ministerit että erikseen muut ministeriössä toimineet ministerit. Luettelossa on mainittu erikseen myös ministerit, joiden tehtäviin on kuulunut joitain ympäristöministeriön asioita.

## Ensimmäinen ministeri

Ympäristö- ja ilmastoministeri johtaa ministeriötä eli hän vastaa valtioneuvostossa ympäristö- ja luonnonsuojeluasioista. 

Ministeri vastaa myös ympäristöministeriön toimialaan kuuluvista asumisen, rakentamisen ja kaavoituksen asioista; toisinaan nämä on eriytetty erilliselle ympäristöministeriön ministerille tai toisessa ministeriössä toimivalle ministerille.

## Toinen ministeri
Ajoittain ympäristöministeriössä on ollut myös toinen ministeri, jolle on useimmiten kuulunut ministeriön asuntoasiat. Tässä luettelossa on mainittu vain ministerit, jotka ovat toimineet päätoimisesti ympäristöministeriössä; ministerit, joiden salkkuun on liittynyt joitain ympäristöministeriön tehtäviä, on luetteloitu kohdassa sivutoimiset ministerit.

## Sivutoimiset ministerit
Ajoittain joitain ympäristöministeriön hallinnonalaan kuuluvia asioita – useimmiten asuntoasiat – on liitetty toisissa ministeriöissä toimivien ministereiden vastuualueeseen.

## Lähteet
Vladimir Adlerberg

**Vladimir Fjodorovitš Adlerberg** (alk. **Eduard Ferdinand Woldemar Adlerberg**; ; 29. marraskuuta (J: 18. marraskuuta) 1791 Pietari – 20. maaliskuuta (J: 8. maaliskuuta) 1884 Pietari) oli venäläinen kreivi, jalkaväenkenraali ja ministeri.

Vladimir Adlerberg kuului ruotsalaisperäiseen Adlerberg-aatelissukuun. Hänen isoisänsä isoisä oli Ruotsin arkkipiispa Olaus Swebilius, jonka lapset aateloitiin vuonna 1684 nimellä *Adlerberg*. Vladimir Adlerbergin isoisä Erik Adlerberg jäi asumaan Viroon sen tultua liitetyksi Venäjän keisarikuntaan ja hänen isänsä Gustav Friedrich Adlerberg oli venäläisen jalkaväkirykmentin komentajana Viipurissa. Adlerbergin äiti Julia Adlerberg (o.s. von Baggehufwudt) oli Smolnan instituutin johtaja ja keisarinna Maria Fjodorovnan ystävä.

Adlerberg valmistui Pietarin paašikoulusta vuonna 1811 ja osallistui upseerina Napoleonin sotiin vuosina 1812–1814, muun muassa Borodinon taisteluun. Vuodesta 1817 hän oli suuriruhtinas Nikolai Pavlovitšin eli myöhemmän keisari Nikolai I:n adjutantti. Hän pysyi Nikolai I:n läheisenä ystävänä tämän hallitsijakaudella. Adlerberg oli vuodesta 1828 kenraaliadjutantti, vuosina 1828–1832 pääesikunnan päällikön kanslian johtaja ja vuodesta 1832 sotaneuvoston sekä vuodesta 1842 valtakunnanneuvoston jäsen.

Adlerberg oli keisarillisen postilaitoksen päällikkönä vuosina 1842–1857, minä aikana Venäjällä otettiin käyttöön postimerkit. Vuosina 1852–1870 hän oli Venäjän hoviministeri. Hän sai jalkaväenkenraalin sotilasarvon vuonna 1843 ja kreivin arvon vuonna 1847. Hän kääntyi luterilaisesta ortodoksiksi.

Adlerbergin puoliso oli Marija Vasiljevna Nelidova. Heidän pojistaan Nikolai Adlerberg toimi muun muassa Suomen kenraalikuvernöörinä ja Aleksandr Adlerberg hoviministerinä isänsä jälkeen.

## Lähteet

## Aiheesta muualla
Lemmonletto

**Lemmonletto** on pieni saari Oulun kaupungin (entisen Haukiputaan kunnan) vesialueella Perämerellä. Se sijaitsee Hietakarin ja Hiukeen saaren välisellä alueella noin neljän kilometrin päässä Virpiniemen merivartioasemalta länteen. Muut läheiset saaret ovat Kaasamatala ja Puukkoletto. Oulun satamaan johtava laivaväylä kulkee saaren eteläpuolitse.
Oulun 10 metrin väylä

**Oulun 10 metrin väylä** on Perämereltä Oulun satamaan johtava vesiväylä. Väylän nimelliskulkusyvyys on 10,0 metriä. Sen alkupiste on Hailuodon Marjaniemen majakan pohjoispuolella. Väylän alkupisteessä sijaitsee kolme pohjamajakkaa, Oulu 1, Oulu 2 ja Oulu 3. Väylä sijaitsee Hailuodon pohjoispuolella ja johtaa Kattilankallan ja Hiukeen eteläpuolitse Vihreäsaaren, Nuottasaaren ja Oritkarin satamiin.

Väylä risteää Raahen–Oulun–Kemin rannikkoväylän kanssa Oulu 1:n majakan luona, sekä Oulun–Kemin 10 metrin väylän kanssa Hiukeen saaren eteläpuolella.

## Aiheesta muualla
* Merenkulkulaitos: Väyläkortti (PDF)
Sriharikota

**Sriharikota** on saari Intian etelärannikolla Andhra Pradeshin osavaltion edustalla. Saarella sijaitsee Intian avaruusjärjestön avaruuskeskus Satish Dhawan Space Centre, jota käytetään satelliittien ja luotainten laukaisuun. 

## Aiheesta muualla

*Intian avaruusohjelma
Kirkkosaari

Kirkkosaari on yleinen paikannimi. Käsitteenä **kirkkosaari** tai **kirkkosalo** on paikka, tyypillisesti järvellä, joella tai merellä sijaitseva saari tai maalla sijaitseva kohouma, johon liittyy joko pakanallisia tai kristillisiä uskonnollisia perinteitä. Monin paikoin on Kirkkosaareksi nimetty kirkon tuntumassa oleva saari, jossa vesireittejä pitkin kirkkoveneellä saapuneet seurakuntalaiset ovat pukeneet pyhävaatteet ennen kirkkoon menoa (esimerkiksi Karstulan Pääjärven Kirkkosaari). Kirkkosaaret ovat saattaneet kelirikkoaikana toimia myös tilapäisinä hautausmaina. Saaria ja kohoumia on myös nimetty kirkkosaariksi joko itse saarelle tai sen läheisyyteen rakennetun kirkon mukaan. 

## Aiheesta muualla
* Pielaveden  Rakennusperintörekisterissä, saarella oleva kirkko.
* Karstulan Pääjärven Kirkkosaari. Karttapaikka.
Kangas (Ylivieska)

**Kangas** on kylä Pohjois-Pohjanmaalla Ylivieskassa kantatien 86 ja Pohjanmaan radan varrella, noin 15 kilometriä Ylivieskasta pohjoiseen ja noin 15 kilometriä Oulaisten keskustasta etelään. Kylä on pieni rautatieläiskylä, joka on syntynyt Kankaan rautatieaseman ympärille. Kylässä sijaitsi kansakoulu, pari kauppaa ja nuorisoseuran talo.
Pentti Määttänen

**Pentti Määttänen** (s. 1952 Kokkola) on suomalainen filosofian dosentti ja tietokirjailija. Määttänen väitteli filosofian tohtoriksi Helsingin yliopistosta vuonna 1993. Hän toimii dosenttina Helsingin yliopistossa ja Taideteollisessa korkeakoulussa. Tutkijana hän on perehtynyt erityisesti mielenfilosofiaan.

## Teoksia
* Määttänen, Pentti: *Action and Experience. A Naturalistic Approach to Cognition*. Suomalainen tiedeakatemia, Helsinki 1993.
* 
* 
* Määttänen, Pentti: *Taide maailmassa*. Helsinki Gaudeamus 2012.
* 

### Artikkeleita
* Määttänen, Pentti: ”Merkitykset musiikissa: Pragmatismin näkökulma” teoksessa 

## Lähteet

## Aiheesta muualla
* Kotisivut
* Pentti Määttänen, Helsingin yliopisto
* Määttänen, Pentti: "Philosophical Inspiration" 
* Määttänen, Pentti: "A Pragmatist Notion of Work of Art" 
* Johdatusta filosofiaan, kirja-arvio teoksesta *Filosofia: johdatus peruskysymyksiin*. niin&näin 4/1998.
Kirkkosaari (täsmennyssivu)

**Kirkkosaari** voi tarkoittaa seuraavia maantieteellisiä kohteita:

* Kirkkosaari, saari Iissä
* Kirkkosaari, saari Inarissa
* Kirkkosaari, saari Kannonkoskella
* Kirkkosaari, saari Karstulassa
* Kirkkosaari, saari Karttulassa
* Kirkkosaari, saari Keuruulla
* Kirkkosaari, saari Kuhmossa
* Kirkkosaari, saari Kuopiossa
* Kirkkosaari, saari Kuusamossa
* Kirkkosaari eli Luoto, saari Köyliössä
* Kirkkosaari, saari Laukaassa
* Kirkkosaari, saari Lestijärvellä
* Kirkkosaari, saari Muhoksella
* Kirkkosaari, saari Nakkilassa
* Kirkkosaari, saari Oulussa
* Kirkkosaari, saari Paraisilla
* Kirkkosaari, saari ja merkittävä rakennushistorian kohde Pielavedellä
* Kirkkosaari, saari Taipalsaarella
* Kirkkosaari, saari Taivalkoskella
* Kirkkosaari, saari Viitasaarella
* Kirkkosaari, saari Virtasalmella Pieksämäellä.

Suomessa on kaikkiaan 76 Kirkkosaari-nimistä maastokohdetta.
Carl Ludvig Lithander

**Carl Ludwig Lithander** (1773 Reigi, Viro – 1843) oli klassismin ajan merkittävin suomalainen pianosäveltäjä. Lithander asui suurimman osan elämästään ulkomailla ja teki pääosin kansainvälisen säveltäjäuran. Pääosan Lithanderin julkaistusta pianomusiikista muodostaa klassismin ihanteiden mukainen selkeä käyttömusiikki. Lithanderin pääteoksia ovat kaksi neliosaista pianosonaattia C-duurissa ja fis-mollissa vuosilta 1818 ja 1822. Lithander sävelsi myös kaksi laulunäytelmää, joiden esikuvana oli Mozartin lisäksi italialainen ooppera. Operetti *Lantara eli Maalari panttivankina* (1818) esitettiin Tukholmassa vain kerran ja *Säckpiparen* (*Säkkipillinsoittaja*) esitettiin ensimmäisen kerran vasta vuonna 1963 Yleisradiossa. Lisäksi hän sävelsi kaksi pianosonaattia ja muuta pianoteoksia sekä lauluja ja aarioita orkesterin säestyksellä.

Hän oli Ruotsissa luutnanttina ja Karlbergin sota-akatemiassa matematiikan lehtorina. Hän piti kaksoistyttäriensä kanssa konsertteja useissa maissa.

Hänen isänsä Johann Lithander oli kirkkoherrana Virossa Noarootsissa, jossa Carl Ludvig syntyi.

## Lähteet
* FIMIC:Klassismin kauden suomalaisia pianosäveltäjiä
* FIMIC:Suomalainen oopperamusiikki:ensimmäiset oopperat Suomessa

### Viitteet
Huaoranin kieli

**Huaoranin kieli** eli **huao terero** (tunnetaan myös nimillä *huao*, *auishiri*, *aushiri*, *waorani*, *wao*, *sabela*, *ssabela* sekä pejoratiiveilla *auka*, *auca*) on isolaattikieli, jota puhuvat Amazonin sademetsässä Napo- ja Curarayjokien välillä asuvat huaoranit. Yhteensä kielen puhujia on 1650. Myös Perussa saattaa asua pieni määrä sen puhujia, ja he kuuluvat niin sanottuihin tavoittamattomiin kansoihin.

## Murteet

Huaorani jakautuu kolmeen murteeseen:

# *tiguacuna* eli *tiwakuna*
# *tuei* eli *tiwi tuei* tai *tiwi*
# *shiripuno*'

## Geneettiset suhteet

Osa kielitieteilijöistä ei pidä huaoranin kieltä isolaattikielenä, vaan liittävät sen johonkin kielikuntaan: 

* Joseph Greenbergin Andienkielten kielikunta
* Morris Swadeshin makrojíbaron kielikunta
* Jorge Suárezin Hívaro-Kawapana -kielikunta

## Lähteet

## Aiheesta muualla
* Proel: Sabelan kieli 

## Kirjallisuutta

* Campbell, Lyle. (1997). *American Indian languages: The historical linguistics of Native America*. New York: Oxford University Press. .
* Gordon, Raymond G., Jr. (Ed.). (2005). *Ethnologue: Languages of the world* (15th ed.). Dallas, TX: SIL International. . (Online version: http://www.ethnologue.com).
* Greenberg, Joseph H. (1987). *Language in the Americas*. Stanford: Stanford University Press.
* Kaufman, Terrence. (1990). Language history in South America: What we know and how to know more. In D. L. Payne (Ed.), *Amazonian linguistics: Studies in lowland South American languages* (pp. 13-67). Austin: University of Texas Press. .
* Kaufman, Terrence. (1994). The native languages of South America. In C. Mosley & R. E. Asher (Eds.), *Atlas of the world's languages* (pp. 46-76). London: Routledge.
* Rival, Laura. *Trekking Through History: The Huaorani of Amazonian Ecuador*, Columbia University Press, 2002.
Robert C. Merton

**Robert C. Merton** (s. 31. heinäkuuta 1944 New York, New York, Yhdysvallat) on yhdysvaltalainen taloustieteilijä. Hän on tunnettu rahoituksen tutkija ja on kehittänyt etenkin osakemarkkinoiden analyysin teoriaa. Merton väitteli MIT:ssä vuonna 1970 ja toimi siellä professorina vuosina 1974–1988. Tämän jälkeen hän siirtyi Harvardin yliopistoon. Hänet palkittiin taloustieteen Nobelin muistopalkinnolla vuonna 1997 yhdessä Myron Scholesin kanssa.

Merton on tunnetun sosiologin Robert K. Mertonin poika.

Robert Mertonin parhaiten tunnettu tutkimus tarkastelee johdannaisinstrumenttien, kuten optioiden, hinnoittelua. Hän julkaisi tutkimuksen aiheesta samanaikaisesti kuin Fischer Black ja Myron Scholes päätyen myös samaan tulokseen (”A Dynamic General Equilibrium Model of the Asset Market and Its Application to the Pricing of the Capital Structure of the Firm”, MIT Sloan School of Management, Working Paper 497–70, 1970). Esimerkiksi uudehkossa IFRS 2 -kirjanpito- ja tilinpäätösstandardissa viitataan Black–Scholes–Merton-kaavaan.

## Lähteet

## Aiheesta muualla
Ramzi Yousef

**Ramzi Ahmed Yousef** (, s. 20. toukokuuta 1967 Kuwait) on pakistanilainen terroristi, joka tuomittiin elinkautiseen vankeusrangaistukseen ilman mahdollisuutta ehdonalaiseen vapauteen vuoden 1993 World Trade Centerin pommi-iskun ja operaatio Bojinkan suunnittelusta. Hän kärsii tuomiotaan ADX Florence -vankilassa.

Vuonna 1993 Yousef yritti piilottaa Pakistanin entisen pääministerin Benazir Bhutton asuntoon Bilawal Houseen pommin, jonka olisi voinut räjäyttää Bhutton poistuessa talosta. Hanke kuitenkin epäonnistui.

## Lähteet
Kalliopääsky

**Kalliopääsky** (*Ptyonoprogne rupestris*) on pääskyihin kuuluva varpuslintu. 

## Koko ja ulkonäkö
Kalliopääsky muistuttaa Suomessa pesivistä pääskyistä eniten  törmäpääskyä. Yleisväritykseltään lintu on kuitenkin tummempi kuin törmäpääsky, myös siivet ovat leveämmät. Hyvä tuntomerkki on lennossa näkyvä pyrstön valkeiden täplien rivi. Kalliopääsky on noin 14 senttimetrin pituinen ja painaa keskimäärin noin 24 grammaa.

## Esiintyminen
Kalliopääsky elää laajalla alueella, Euroopassa lähinnä Välimeren rantavaltioissa ja Alppien vaikutuspiirissä, sekä eteläisen Aasian kallioisilla vuorilla aina Kiinan itäosiin asti. Lajista ei ole erotettu alalajeja. Pohjoiset populaatiot ovat muuttolintuja, jotka talvehtivat muun muassa Luoteis-Afrikassa, Punaisenmeren rannikoilla ja Intian niemimaalla.

Suomessa se on harvinaisuus, sillä se on tavattu vain neljästi. Laji on tavattu Lemlandin Lågskärillä vuosina 1988 ja 2003, Porvoon Söderskärillä vuonna 2009 ja Rovaniemellä vuonna 2018.

## Elinympäristö
Kalliopääskyt viihtyvät kallioisilla, metsättömillä vuorenrinteillä, missä on jokia, puroja tai muita vesistöjä. Sitä tavataan jopa 4 kilometrin korkeudella vuoristossa. Talvehtivat parvet elävät soiden ja järvien hyönteismassojen äärellä. Parvissa voi olla joitakin satoja yksilöitä.

## Lisääntyminen
Kalliopääskyt pesivät yksittäisparein tai pieninä, tavallisesti alle 10 parin yhdyskuntina. Pesä on savesta muurattu kuppi, joka on kiinnitetty pystysuoraan kallioon, kallionhalkeamaan tai onkaloon, harvemmin rakennukseen tai maantiesiltaan. Molemmat puolisot muuraavat pesää noin 9–20 päivää. Naaras munii tavallisesti kolmesta viiteen munaa, joita pääasiassa naaras hautoo 13–17 päivää. Molemmat emot hoitavat poikasia, jotka lentävät pesästä 24–27 päivän ikäisinä, minkä jälkeen emot huolehtivat niistä vielä 1–3 viikkoa. Pesii yleensä kaksi kertaa kesän aikana.

## Ravinto
Kalliopääsky on hyönteissyöjä, joka muiden pääskyjen lailla syö ilmameren hyönteisiä ja hämähäkkejä.

## Lähteet
Mediolanum

**Mediolanum** (lat.; ) on antiikin aikainen kelttiläisperäinen paikannimi, jota esiintyi Galliassa ja Britanniassa. Se voi viitata seuraaviin antiikin aikaisiin kaupunkeihin:

* Mediolanum, kaupunki Britanniassa, nykyinen Whitchurch Englannissa
* Mediolanum, kaupunki Gallia Belgicassa, nykyinen Mâlain Ranskassa
* Mediolanum, kaupunki Gallia transpadanassa, nykyinen Milano Italiassa
* Mediolanum Aulercorum, kaupunki	Gallia Lugdunensiksessa, nykyinen Évreux Ranskassa
* Mediolanum Biturigum, kaupunki Gallia Aquitaniassa, nykyinen Châteaumeillant Ranskassa
* Mediolanum Santonum, kaupunki Gallia Aquitaniassa, nykyinen Saintes	Ranskassa

## Lähteet
Odygd

**Odygd**-suku on ikivanhaa suomalaista rälssiä. Ruotsin kielen "odygd"-sana tarkoittaa kunniatonta, syy nimen käytölle ei ole tiedossa.

Suvun varhaisin, kantaisäksi määritelty oli nimeltään Filpus Odygd (syntynyt n. 1310). Rälssimiehet Karl Filpusson eli Karl Odygd (vanhempi) (mainitaan asiakirjoissa 1381–1384) ja hänen todennäköinen veljensä Jöns Filpusson (1405), joka sai Eerik Pommerilaiselta vahvistuksen tilojensa verovapauteen, vaikuttivat Varsinais-Suomessa. Jöns Filpusson oli Raision, Rymättylän ja Karvatun tutkintakäräjien lautamies.

Karl Filpussonilla oli pojat asemies Filpus Karlsson (1405–1429) ja asemies Ture Karlsson (1405–1427). Ture Karlsson omisti Maatialan kartanon Pirkkalassa. Hänestä käytettiin v.&nbsp;1405 myös lisänimeä Kairanpoika (FMU 1201), mikä viittaisi siihen, että hän oli laivanrakentajasukua ja oli ehkä sukua asemies Erik Poranpojalle (Spore-suku). Laivanrakennuksessa käytettiin poraa eli napakairaa, joka näkyy Erik Poranpojan (1381–1405) sinetissä.

Filpus Karlssonin poika Karl Odygd (nuorempi) (1437–1456) käytti samaa nimeä kuin isoisänsä ja kantoi metsästystorvea vaakunasinetissään (FMS 70). Hän oli Lappeen kirkkoherra ja ryhtyi Naantalin pappismunkiksi v.&nbsp;1455. 

Ture Karlssonin pojat olivat Karl Turesson (1418) ja Jöns Turesson (1450), joka omisti Viikin kartanon Pirkkalassa. 

Jöns Filpussonin (1405) varsin todennäköinen poika asemies Filpus Jönsson (1437–1457) Luonnonmaan Isostakylästä (Storby) kantoi myös sinetissään metsästystorvea (FMS 158). Häntä pidetään Jägerhorn af Storby -suvun kantaisänä.

Perimätiedon mukaan Odygd-suku polveutuu Birger-jaarlin aviottomasta pojasta. Mikäli tämä on totta, suvun muita kaukaisia esi-isiä Birgerin kautta olisivat muun muassa Ruotsin kuninkaat Sverker ja Eerik Voittoisa, Tanskan ja Englannin kuningas Sven Haaraparta, Flanderin kreivi Boudewijn (Balduin) IV, anglosaksien kuningas Alfred Suuri sekä Kaarle Suuren pojanpoika, länsifrankkien kuningas Kaarle Kaljupää.

## Lähteet

*Tapio Vähäkangas, Jeppe Kurjen esivanhemmat ja jälkeläiset
*Eric Anthoni, Släkten Odygd och dess frändskap med släkten Jägerhorn af Storby
*Reinhold Hausen, Finlands Medeltida Sigill (FMS)
*Kansallisbiografia 4, Seppo Suvanto
*Finlands Medeltida Urkunder (FMU)
Kirkkosaari (Oulu)

**Kirkkosaari** on pinta-alaltaan noin 7,6 neliökilometrin laajuinen Kiiminkijoen saari Ylikiimingin kaupunginosassa Oulussa Ylikiimingin taajaman ja kirkon pohjoispuolella. Saarta erottavat mantereesta sen etelä- ja itäpuolella virtaava Kiiminkijoki ja sen sivuhaarat, pohjoispuolella virtaava Mustapudas sekä länsipuolella virtaava Kääriänpudas. Saarella asuu noin 20 asukasta, asutuksen keskittyessä etelärannalle Autiolehdon ja Vattuahon alueille. Joloksentie johtaa saaren lävitse.

Oulun ja Ylikiimingin vuonna 2009 tapahtuneen kuntaliitoksen jälkeen Oulun kaupungin maantieteellinen keskipiste siirtyi Kirkkosaareen. Oulun yliopiston maantieteen laitoksen määrittelemä keskipiste sijaitsee Kirkkosaaren lounaisosassa Autiolehdon harjun ja Kiiminkijoen välisellä suoalueella, ja se on merkitty maastoon viitoin. Keskipisteen koordinaatit ovat .

## Lähteet
Sid Abel

**Sidney ”Sid” Gerald Abel** (22. helmikuuta 1918 – 8. helmikuuta 2000) oli kanadalainen jääkiekkoilija ja valmentaja. Hän pelasi National Hockey Leaguessa Detroit Red Wingsissä ja Chicago Black Hawksissa vuosina 1938–1954. Abel voitti pelaajana Stanley Cupin kolmesti. Hyökkääjä Abel teki 612 ottelussa 189 maalia ja antoi 283 maalisyöttöä keräten 472 pistettä.

Sid Abel pelasi pitkään Detroitin ylistetyssä *Production line* -ketjussa yhdessä Gordie Howen ja Ted Lindsayn kanssa. Kaudella 1949–50 sen jäsenet miehittivät kolme ensimmäistä sijaa maalintekijätilastossa.

Abelin tyttärenpoika Brent Johnson on NHL:ssä pelannut entinen maalivahti.

## Tilastot

## Saavutuksia pelaajana
* 1942 ja 1951 NHL:n kakkostähdistössä
* Detroit Red Wingsin kapteeni 1942–43 sekä 1945–52
* Stanley Cup 1943, 1950 ja 1952  
* Hart Trophy -palkinto 1949
* 1949 ja 1950 NHL:n ykköstähdistössä
* Hockey Hall of Fameen 1969
* 1998 sijalla 85 The Hockey News -lehden 100 suurimman pelaajan NHL-painotteisella listalla

## Katso myös
* The Hockey Newsin luettelo 100 parhaasta NHL-pelaajasta

## Lähteet
Lovozero

**Lovozero** eli **Luujärvi** (, ) on maalaiskunta ja maalaiskylä Murmanskin alueella Luoteis-Venäjällä. Kylä on myös koko 11 820 asukkaan Lovozeron piirin hallinnollinen keskus, ja se on Revdan jälkeen piirin toiseksi suurin asutuskeskus.

## Lovozeron kylä - maalaiskunnan keskus

Lovozeron kylä sijaitsee Lovozeron piirin länsiosissa ja on jakautunut molemmin puolin Virmajokea. Lähin rautatieasema on Revdassa, joka sijaitsee maanteitse 29 km kylästä länsilounaaseen. Varhaisimmat tiedot kylästä ovat vuodelta 1574.

Lovozeron kylässä asui 2 871 henkilöä (2010 väestönlaskenta; aiemmin 3&nbsp;141 vuonna 2002 ja 3&nbsp;638 vuonna 1989). Kylässä asuu huomattava osa Venäjän saamelaisesta väestöstä, ja se on kiltinänsaamelaisten keskuspaikka. Siellä järjestetään useita kansallisia ja kansainvälisiä saamelaisfestivaaleja. Lovozerossa asuu myös ižmalaisia (toiselta nimeltään Ižman komit eli izvalaiset), jotka harjoittavat poronhoitoa. 

Maatalous- ja poronhoito-osuuskunta "Tundra" on kylässä keskeisessä asemassa. Muita tärkeitä elinkeinoja ovat kalastus, metsästys ja lakanpoiminta.

## Lovozeron maalaiskunta
Lovozeron kunnan 3406 hengestä Lozorevon kylän ulkopuolella asui vuoden 2010 väestönlaskennan mukaan vain 535 henkeä.
Lovozeron maalaiskunta (*selskoje poselenie Lovozero*) käsittää Kuolan niemimaan koillis- ja itäosat, lähes 50&nbsp;000 neliökilometrin alueen. Siihen kuuluu neljä kylää:
* Lovozero (kunnan ja piirin keskus)
* Kanevka (107 as.)
* Krasnoštšelje (605 as.)
* Sosnovka (90 as.)

## Lähteet

## Aiheesta muualla

* Lovozeron piirin sivut  (lovozeroadm.ru)
* Lovozeron maalaiskunnan sivut   (admsplovozero.ru)
* «Живая Арктика»: спецвыпуск, посвящённый селу 
* Русская Лапландия: Ловозеро
MM-rallikausi 2007

**MM-rallikausi 2007** oli järjestyksessään rallin maailmanmestaruussarjan 35. kausi. Kausi alkoi Monte Carlo -rallilla 19. tammikuuta ja päättyi Walesin ralliin 2. joulukuuta.

## Kilpailukalenteri

## Tallit ja kuljettajat

## Tulokset
### Pistejärjestelmä

### Kuljettajien mestaruussarja

Lähde: 

### Valmistajien mestaruussarja

## Lähteet
Megiddo

**Megiddo** () on heprealainen paikannimi, joka voi viitata:
*Tel Megiddo, muinainen kaupunki ja arkeologinen kohde
*Megiddo, kibbutz Israelissa
*Megiddon lentokenttä, Israelin paikallisliikenteen lentokenttä
*Megiddon taistelu, täsmennyssivu
*Megiddo, black metal -yhtye Satyriconin albumi.
Etelä-Afrikan Grand Prix 1970

**Etelä-Afrikan Grand Prix 1970** oli Formula 1 -sarjan osakilpailu, joka ajettiin 7. maaliskuuta 1970 Kyalamin radalla. Kilpailu oli kauden ensimmäinen, ja sen voitti Jack Brabham. Voitto jäi Brabhamin uran viimeiseksi.

## Tulokset

## Muuta
* Nopein kierros: Jack Brabham / John Surtees - 1:20.8

## Lähteet
Espanjan Grand Prix 1970

**Espanjan Grand Prix 1970** oli Formula 1 -sarjan osakilpailu, joka ajettiin 19. huhtikuuta 1970 Jaraman radalla. Kilpailun voitti Jackie Stewart, jolle voitto oli kauden ensimmäinen.

## Tulokset

## Muuta
* Nopein kierros: Jack Brabham - 1:24.3
* Johnny Servoz-Gavin viimeinen pistesija

## Lähteet
Justiina

**Justiina** on suomalainen naisen nimi. Se on muunnos latinalaisesta nimestä *Justina*, joka on naispuolinen vastine miehen nimelle Justinus ja merkitsee oikea­mielistä, rehellistä tai van­hurskasta. Slaavi­laisissa maissa nimi esiintyy muodossa *Justyna*. 

Suomessa nimi Justiina on 1900-luvun alusta vuoden 2019 loppuun mennessä annettu 2145 ja Justina noin 290 henkilölle.  Nimeä ei nykyisin ole suomen- eikä ruotsin­kielisessä kalenterissa, mutta vielä 1900-luvun alussa Justiinan nimipäivä oli 16. kesäkuuta.

## Tunnettuja Justiinoja ja Justinoja

* Justina (n. 340–388), Rooman keisari Valentinianus I:n puoliso, Valentinianus II:n äiti
* Justina Casagli (1794–1842), ruotsalainen ooperalaulaja ja näyttelijä
* Justina Gaynor (s. 2001), yhdysvaltalainen jalkapalloilija
* Justina Machado (s. 1972), yhdysvaltalainen näyttelijä
* Justina Mikulskytė (s. 1996), liettualainen tennispelaaja
* Justina Robson (s. 1968), brittiläinen tieteiskirjailija

## Kuvitteellisia Justiinoja

* Justiina, elokuva- ja sarjakuvahahmo Pekka Puupään vaimo

## Lähteet
Monacon Grand Prix 1970

**Monaco Grand Prix 1970** oli Formula 1 -sarjan osakilpailu, joka ajettiin 10. toukokuuta 1970 Monacon katuradalla. Kilpailun voitti Jochen Rindt, jolle voitto oli kauden ensimmäinen.

## Tulokset

## Muuta
* Nopein kierros: Jochen Rindt - 1:23.2
* Henri Pescarolon ensimmäinen piste -ja palkintosija, palkintosija jäi myös hänen ainoaksi

## Lähteet
Belgian Grand Prix 1970

**Belgian Grand Prix 1970** oli Formula 1 -sarjan osakilpailu, joka ajettiin 7. kesäkuuta 1970 Spa-Francorchamps'n radalla. Kilpailun voitti Pedro Rodríguez, jolle voitto oli kauden ensimmäinen, mutta samalla uran viimeinen. 

## Tulokset

## Muuta
* Nopein kierros: Chris Amon - 3:27.4

## Lähteet
Edith Márquez

**Edith Márquez** (s. 27. tammikuuta 1973) on suosittu meksikolainen pop-laulaja. Häneltä on ilmestynyt viisi albumia.

## Albumit
*
*
*
*
*

## Aiheesta muualla
*esmas.com , lyhyt elämäkerta 
*esmas.com , uutisartikkeli albumin *Cuando grita la piel* julkaisusta
Hollannin Grand Prix 1970

**Hollannin Grand Prix 1970** oli Formula 1 -sarjan osakilpailu, joka ajettiin 21. kesäkuuta 1970 Circuit Park Zandvoort -radalla. Kilpailun voitti Jochen Rindt, jolle voitto oli kauden toinen. Brittiläinen Piers Courage kuoli kilpailussa sattuneessa onnettomuudessa.

## Tulokset

## Muuta
* Nopein kierros: Jacky Ickx - 1:19.23

## Lähteet
Ranskan Grand Prix 1970

**Ranskan Grand Prix 1970** oli Formula 1 -sarjan osakilpailu, joka ajettiin 5. heinäkuuta 1970 Circuit de Charade -radalla. Kilpailun voitti Jochen Rindt, jolle voitto oli kauden kolmas.

## Tulokset

## Muuta
* Nopein kierros: Jack Brabham - 3:00.75

## Lähteet
Daniel Negreanu

**Daniel Negreanu** (s. 26. heinäkuuta 1974 Toronto, Ontario) on kanadalainen Las Vegasissa, Yhdysvalloissa asuva pokeriammattilainen ja yksi kaikkien aikojen menestyneimmistä turnauspelaajista. Hänen lempinimensä on "Kid Poker". 

## Varhainen elämä

Negreanun romanialaiset vanhemmat Annie ja Constantin muuttivat Kanadaan vuonna 1967. Daniel Negreanu jätti high schoolin kesken ja aloitti pelaamisen paikallisilla kasinoilla. Torontossa hän tapasi ja alkoi seurustella Evelyn Ngn kanssa. Ngsta tuli myöhemmin myös tunnettu pokeriammattilainen. 21-vuotiaana hän muutti Las Vegasiin, mutta hävittyään rahansa joutui muuttamaan takaisin Kanadaan.

## Pokeriura

Negreanun ura kääntyi nousuun vuonna 1997, jolloin hän voitti World Poker Finals -tapahtumassa Foxwoodsissa kaksi peliä ansaiten 133&nbsp;600 dollaria. Hänet valittiin myös turnauksen parhaaksi yleispelaajaksi. Seuraavan vuoden World Series of Pokerissa Negreanu voitti 169&nbsp;460 dollaria 2000 dollarin pot limit hold'em -turnauksessa ja hänestä tuli nuorin WSOP-rannekkeen voittaja kautta aikojen (ennätys kesti vuoteen 2004).

Seuraavien vuosien aikana Negreanusta tuli eräs kautta aikojen menestyneimmistä turnauspelaajista. Hän on voittanut kaksi World Poker Tour (WPT)-kilpailua sekä kaksi WSOP-ranneketta lisää. World Series of Pokerin vuoden pelaajaksi Negreanu valittiin vuonna 2004 ja vuonna 2013  ja World Poker Tourin vuoden pelaajaksi 2005 sekä Card Player -lehden suosikkipelaajaksi helmikuussa 2006. 

Joulukuussa 2005 Negreanu käynnisti oman pokerihuoneensa ja viralliset sivunsa nimeltään Full Contact Poker. Tätä ennen hän oli ollut palkattuna pelaajana Wynn Las Vegas -kasinolla. Kesäkuusta 2007 lähtien Negreanu on edustanut PokerStars-nettipokerihuonetta.

Elokuussa 2013 Negreanun pokeriuran turnausansiot olivat yli 18,1 miljoonaa dollaria ja hän on The Hendon Mobin tietokannassa kautta aikojen kolmanneksi eniten ansainnut turnauspelaaja. Negreanu johtaa myös World Poker Tourin kaikkien aikojen rahalistaa ja hän on eniten turnauspokerilla ansainnut kanadalainen.

Negreanu on kirjoittanut kolme pokeriopasta, yli 100 artikkelia CardPlayer Magazine -lehteen ja kirjoittanut myös Doyle Brunsonin *[[Super System II]]* -pokerioppaaseen. Hän on esiintynyt myös muun muassa televisio-ohjelmissa *[[Late Night Poker]]*, *[[High Stakes Poker]]*, *[[Poker After Dark]]* ja *[[Ultimate Poker Challenge]]*.

### WSOP-rannekkeet

### WPT-voitot

## Yksityiselämä

Negreanu meni naimisiin Lori Lin Weberin kanssa 19. elokuuta 2005 ja pariskunta asui Las Vegasissa, Nevadassa. Marraskuussa 2007 Negreanu ilmoitti blogissaan pariskunnan eroavan. Vuoden 2019 toukokuussa Negreanu meni uusiin naimisiin Amanda Leathermanin kanssa Californiassa

## Kirjallisuutta

* 
* 
* 

## Lähteet

## Aiheesta muualla
* Full Contact Poker (viralliset kotisivut)
* Esittely PokerStarsin sivustolla 
* 
* WPT:n profiili
* Daniel Negreanu: "Tips on how to read your opponents"  (Monterey Herald)
Saksan Grand Prix 1970

**Saksan Grand Prix 1970** oli Formula 1 -sarjan osakilpailu, joka ajettiin 2. elokuuta 1970 Hockenheimring-radalla. Kilpailun voitti Jochen Rindt, jolle voitto oli kauden viides, mutta samalla viimeinen.

Kilpailua ei ajettu kuljettajien vaatimuksista Nürburgringin radalla turvallisuussyistä. Tämän takia kilpailu siirrettiin ajettavaksi Hockenheimin radalle. F1 palasi päivitetylle Nürburgringille taas 1971.

## Tulokset

## Muuta
* Nopein kierros: Jacky Ickx - 2:00.5

## Lähteet
Itävallan Grand Prix 1970

**Itävallan Grand Prix 1970** oli Formula 1 -sarjan osakilpailu, joka ajettiin 16. elokuuta 1970 Österreichringin radalla. Kyseessä oli ensimmäinen Österreichringillä ajettu F1-kilpailu. Sen voitti Jacky Ickx, jolle voitto oli kauden ensimmäinen.

## Tulokset

## Muuta
* Nopein kierros: Jacky Ickx - 1:40.4

## Lähteet
Italian Grand Prix 1970

**Italian Grand Prix 1970** oli Formula 1 -sarjan osakilpailu, joka ajettiin 6. syyskuuta 1970 Monzan radalla. Kilpailun voitti sveitsiläinen Clay Regazzoni, jolle voitto oli kauden ja samalla koko uran ensimmäinen.

Kilpailua varjosti MM-pistejohdossa olleen Jochen Rindtin kuolema harjoituksissa kilpailua edeltäneenä päivänä. Rindtin kuoleman takia muutama kuljettaja vetäytyi kilpailusta.

## Tulokset

## Muuta
* Nopein kierros: Clay Regazzoni - 1:25.2

## Lähteet
Kanadan Grand Prix 1970

**Kanadan Grand Prix 1970** oli Formula 1 -sarjan osakilpailu, joka ajettiin 20. syyskuuta 1970 Mont-Tremblant -radalla. Kilpailun voitti Jacky Ickx, jolle voitto oli kauden toinen.

## Tulokset

## Muuta
* Nopein kierros: Clay Regazzoni - 1:32.2

## Lähteet
Yhdysvaltain Grand Prix 1970

**Yhdysvaltain Grand Prix 1970** oli Formula 1 -sarjan osakilpailu, joka ajettiin 4. lokakuuta 1970 Watkins Glenin radalla. Kilpailun voitti brasilialainen Emerson Fittipaldi, jolle voitto oli kauden ja koko uran ensimmäinen. Uransa kilpailussa aloittanut ruotsalainen Reine Wisell oli kolmas.

## Tulokset

## Muuta
* Nopein kierros: Jacky Ickx 1'2.740

## Lähteet
Meksikon Grand Prix 1970

**Meksikon Grand Prix 1970** oli Formula 1 -sarjan osakilpailu, joka ajetiin 25. lokakuuta 1970 Autódromo Hermanos Rodríguez -radalla. Kilpailu oli kauden viimeinen, ja sen voitti Jacky Ickx, jolle voitto oli kauden kolmas. Seuraava Meksikon Grand Prix ajettiin vasta kaudella 1986. Turvamiehillä oli koko kilpailun ajan vaikeuksia pitää katsojia poissa radalta, jonne nämä ryntäsivät väkijoukoin ja joita kuljettajat joutuivat väistämään.

## Tulokset

## Muuta
* Nopein kierros: Jacky Ickx - 1:43.11
* Jack Brabhamin viimeinen kilpailu.

## Lähteet
Power Macintosh 6500

**Power Macintosh 6500** on Apple Computerin 17. helmikuuta 1997 julkaisema, työasemakäyttöön tarkoitettu tietokone.

Malli sivuutti aiemmin julkaistun Power Macintosh 6400:n aseman Macintosh-tietokoneiden suorituskyvyltään keskiraskaassa sarjassa lisäämällä suorituskykyä nopeamman suorittimen ja suuremman keskusmuistin avulla. 225 ja 250 MHz:n suorittimella varustettujen mallien lisäksi huhtikuussa 1997 sarjaan lisättiin 275 ja 300 MHz:n kellotaajuudella toimivat tietokoneet.  Power Macintosh 6500:lla oli rinnakkaismalli Power Macintosh 5500, jossa tietokoneen keskusyksikkö ja näyttölaite oli sijoitettu samaan koteloon. 

Power Macintosh 6500 -mallin valmistaminen lakkautettiin 14. maaliskuuta 1998.

## Tekniset tiedot
* 225, 250, 275 tai 300 MHz:n PowerPC 603e -suoritin
* 32 Mt:n keskusmuisti, laajennettavissa 128 Mt:n saakka (60 ns, 168-pin DIMM)
* käyttöjärjestelmä System 7.5.5, päivitettävissä Mac OS 9.1:een
* lisävarusteena Zip-asema

300 MHz:n Power Macintosh 6500 oli ensimmäinen mikrotietokone, Macintosh tai PC, joka saavutti 300 MHz:n kellotaajuuden.

## Lähteet

## Aiheesta muualla
* The 6400 Zone, 6400 ja 6500 -malleihin keskittyvä verkkosivusto
* Power Macintosh 6500 Low End Mac.
* Power Macintosh 6500/225, 6500/250, 6500/275 ja 6500/300 EveryMac.com.
Sakari Pietilä

**Sakari ”Sakke” Pietilä** (s. 21. kesäkuuta 1954 Oulu) on suomalainen jääkiekkovalmentaja ja -vaikuttaja. Hän on toiminut Jääkiekon SM-liigassa Ilveksen, HPK:n, Jokerien ja Bluesin päävalmentajana. Hänen muita valmennustöitään ovat olleet Suomen maajoukkueen apuvalmentaja, B-maajoukkueen päävalmentaja sekä ruotsalaisen Luleå HF -joukkueen päävalmentaja. Ilveksessä hän saavutti SM-pronssia kaudella 1988–1989 ja SM-hopeaa kaudella 1989–1990.

2000-luvulla Pietilä on toiminut NHL-joukkue Chicago Blackhawksin kykyjenetsijänä. Hän palasi Tampereen Ilveksen päävalmentajaksi marraskuussa 2006 ja jatkoi sopimustaan joulukuussa 2007 kevääseen 2009 saakka. Keväällä 2009 Pietilä nimitettiin Suomen alle 18-vuotiaiden maajoukkueen päävalmentajaksi. Kesällä 2009 Sakari Pietilä nimettiin SM-Liigan päävideotuomariksi yhdessä Niki Anderssonin kanssa. 

Suomessa Pietilä muistetaan myös lukuisista esiintymisistään jääkiekon TV-lähetysten kommentaattorina.

Vuonna 2013 Pietilä sai potkut jääkiekon SM-liigan päävideotuomarin paikalta. Syynä oli, että hän ei lähettänyt jatkokäsittelyyn Tommi Huhtalan taklausta Tommi Kovaseen tammikuussa käydyssä SM-liigaottelussa. Kovanen sai tilanteessa vamman, joka johti hänen jääkiekkoilijanuransa päättymiseen. Pietilän omien kommenttien mukaan osasyynä potkuihin oli liigahallituksen hätiköinti 

Vuonna 2014 Pietilä sai tuomion rattijuopumuksesta, mutta syyte kaatui hovioikeudessa näytön puuttumiseen. Vaikka Pietilä oli nähty auton läheisyydessä päihtyneenä, ei pystytty osoittamaan hänen ajaneen autoa. Auton moottori oli tapahtumahetkellä lämmin, koska auton lämmitin oli ollut päällä. Lisäksi todistajana toimineella henkilöllä oli ilmeisimmin valemuisto tapahtuneesta. 

Koulutukseltaan Pietilä on liikuntatieteiden maisteri Jyväskylän yliopistosta, josta hän valmistui liikuntabiologian laitokselta liikuntafysiologian pro gradullaan  *Jäätesti jääkiekkoilijoiden anaerobisen suorituskyvyn mittaamiseksi* vuonna 1981.

## Lähteet

## Aiheesta muualla
* Esittely Tampereen Ilveksen verkkosivulla
Jerry Sanders

**Gerald Robert "Jerry" Sanders** (s. 14. heinäkuuta 1950) on Yhdysvaltain Kalifornian osavaltiossa sijaitsevan San Diegon kaupungin entinen pormestari. Hän edustaa Yhdysvaltojen republikaanista puoluetta.

## Elämä ja ura

Jerry Sanders syntyi San Pedrossa Kaliforniassa vuonna 1950 ja opiskeli San Diegon yliopistossa. Hän työskenteli poliisin palveluksessa kaikkiaan 26 vuoden ajan (1973–1999) ja valittiin San Diegon pormestariksi 8. marraskuuta 2005.
Bamin maanjäristys 2003

**Bamin maanjäristys** oli kaakkoisessa Iranissa 26. joulukuuta 2003 sattunut maanjäristys, joka ravisteli Bamin historiallista kaupunkia. Sen magnitudi (M<sub>w</sub>) oli noin 6,6.

Maanjäristyksen keskus oli lähellä Bamia, 180 km Kermanista ja 975 km Teheranista kaakkoon.

Kuolleiden määrästä ei ole täyttä varmuutta. Alkuperäinen arvio oli, että luonnonkatastrofi vaati yli 43&nbsp;000 ihmishenkeä. Myöhemmin arviota lievennettiin: sanottiin, että 26&nbsp;271 ihmistä sai surmansa. Lisäksi arvioitiin, että kymmenet tuhannet ihmiset loukkaantuivat tai jäivät kodittomiksi.

Ilmoitettiin, että noin 70 % Bamin taloista tuhoutui. Unescon maailmanperintöluetteloon kuuluvaa kaupunkia on maanjäristyksen jälkeen alettu rakentaa uudelleen.


Bam na aardbeving.jpg|Tuhoutunutta kaupunkia
Arge Bam Arad edit.jpg|Bamin linnoitus ennen maanjäristystä


## Lähteet

## Aiheesta muualla